30/07/2013 | Administración Autonómica
Xunta de Galicia
Consellería de Medio Ambiente, Territorio e Infraestruturas
Axencia Galega de Infraestruturas
Servizo Provincial da Coruña
Resolución de 18 xullo para o levantamento de actas previas á ocupación, clave de obra AC/10/219.06 no Concello de Vilarmaior

O artigo 28 do vixente Estatuto de Autonomía de Galicia, establece no seu apartado 2º a competencia da Comunidade Autónoma de Galicia para o desenvolvemento lexislativo e execución da lexislación do estado en materia de expropiación forzosa. As obras reseñadas no encabezamento da presente resolución atópanse incluídas no programa de obras a realizar con cargo ó programa 512-B, construción, conservación e explotación de estradas. Con data 13 de xuño de 2013, a Xunta de Galicia, procedeu a declaración de utilidade pública e urxente ocupación dos bens e dereitos necesarios a efectos de expropiación para as mencionadas obras por decreto 97/2013, publicado no D. O. G. nº 120 de data 26 de xuño de 2013. Con data de 27 de agosto de 2012, procédese a aprobación do Proxecto de construción mellora de intersección no p. q. 3+350, na AC-151, no Concello de Vilarmaior”, de Clave: AC/10/219.06 no termo municipal de Vilarmaior, pola directora da Axencia Galega de Infraestruturas por delegación do conselleiro de Medio Ambiente, Territorio e Infraestruturas. Na súa virtude e en cumprimento do disposto nos artigos 52 da vixente Lei de Expropiación Forzosa do 16 de decembro de 1954 e 56, e seguintes do Regulamento para a súa aplicación, este Servizo no uso das facultades que lle confire o artigo 98 da mencionada Lei, resolveu convocar ós titulares de bens e dereitos afectados, para que comparezan no lugar, data e hora que se citan para proceder ó levantamento das Actas Previas á Ocupación, nas que se recollerán os datos necesarios para determinar os bens e dereitos afectados, e os prexuízos derivados da rápida ocupación, sen prexuízo de se trasladar ó lugar das fincas se o consideran necesario. Lugar: Casa do Concello de Vilarmaior. Data: 26 de agosto de 2013 Horario: de 9:30 horas a 12:30 horas De: Basilides Mioara Anastasio e outro a Teodoro Antonio Miñagorri Quimeso, Nasar Lechado Azam e outros. A relación de titulares cos bens e dereitos afectados, así como os planos parcelarios correspondentes, estarán expostos no Concello de Vilarmaior e no Servizo Provincial de A Coruña (Rúa Vicente Ferrer, s/n, 8ª – 15071, A Coruña). A dito acto deberán acudir os titulares afectados, persoalmente ou ben representados pola persoa debidamente autorizada para actuar no seu nome, aportando os documentos acreditativos da súa titularidade, Documento Nacional de Identidade e último recibo da contribución, podendo acompañarse, pola súa conta, se o consideran oportuno, dos seus peritos e notario. Así mesmo, e no cumprimento do establecido no artigo 56 do Regulamento da Lei de Expropiación Forzosa, ábrese información pública durante o prazo de 15 días hábiles, contados a partir do seguinte ó da publicación desta Resolución no Diario Oficial de Galicia e ata o momento do levantamento das Actas Previas á Ocupación correspondente, a fin de que os interesados poidan formular por escrito, ante este Servizo Provincial de A Coruña, as alegacións que estimen pertinentes ó obxecto de emendar posibles erros padecidos ao relacionar os bens afectados pola urxente ocupación. A Coruña a 18 de xullo de 2013 O xefe do Servizo Provincial Asdo.: Antonio López Blanco.